Document ID: 32008R0164

32008R0164
L 050/6
SLUŽBENI LIST EUROPSKE UNIJE
22.02.2008.
UREDBA KOMISIJE (EZ) br. 164/2008
od 22. veljače 2008.
o izmjeni Uredbe (EZ) br. 1444/2006 u pogledu najmanje dopuštene količine dodatka hrani za životinje Bacillus subtilis C-3102 (Calsporin)
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
budući da:
(1)
Dodatak Bacillus subtilis C-3102 (Calsporin) odobren je pod određenim uvjetima u skladu s Uredbom (EZ) br. 1831/2003. Uredbom Komisije (EZ) br. 1444/2006 (2) taj je dodatak hrani za životinje odobren za razdoblje od deset godina za korištenje kod pilića za tov, pri čemu je odobrenje bilo povezano s nositeljem odobrenja za stavljanje toga dodatka hrani za životinje u promet.
(2)
Uredbom (EZ) br. 1831/2003 utvrđuje se mogućnost izmjene odobrenja za dodatak hrani za životinje na zahtjev nositelja odobrenja i u skladu s mišljenjem Europske agencije za sigurnost hrane (Agencija).
(3)
Nositelj odobrenja za dodatak hrani za životinje Bacillus subtilis C-3102 (Calsporin) podnio je zahtjev u kojemu je predložio promjenu uvjeta odobrenja smanjenjem najmanje dopuštene količine toga dodataka.
(4)
U mišljenju od 18. rujna 2007. Agencija je predložila smanjenje najmanje dopuštene količine aktivne tvari sa 1 × 109 CFU na 5 × 108 CFU budući da postoje dokazi o učinkovitosti najniže predložene doze (3).
(5)
Stoga treba Uredbu (EZ) br. 1444/2006 sukladno tomu izmijeniti.
(6)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog Uredbi (EZ) br. 1444/2006 zamjenjuje se Prilogom ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. veljače 2008.

Labels: 0
3
17
6